Camiño_dos_Faros
4ª etapa: Laxe-Arou
Comezamos esta 4ª etapa saíndo da praia de Laxe ao carón da igrexa de santa María da Atalaia, deixando a nosa dereita o porto de Laxe collemola rúa camiño da Besugueira ata a rúa Agra de Abaixo, a nosa esquerda, e subiremos por ela ata que se acaba, unha vez arriba colleremos a dereita polo camiño do Cemiterio camiño que deixaremos máis adiante para coller a dereita bordeando o monte de Insua e que nos levara ata o faro de Laxe seguiremos bordeando o monte deixando o lado a pedra dos Namorados e ao seu carón a furna da Espuma, un pouco máis adiante seguindo a senda pasamos entre a praia dos Cristais e o cemiterio que bordearemos para a continuación coller a desviación a dereita que nos leva por un carreiro estreito que vai bordeando a enseada Baleeira ata chegar a unha subida que nos levara o cumio do peñón do Castro, que é o punto máis alto desta etapa, desde o Castro avistaremos a praia de Soesto a onde nos dirixiremos baixando unha costa empinada, con coidado pois as pedras poden estar esvaradizas. Unha vez chegados a praia teremos que sortear un pequeno regato, tras o cal dirixiremonos cara ao merendoiro que se atopa por detrás das dunas que separan o camiño da praia onde colleremos a pasarela de madeira que nos leva bordeando a praia, tras a que colleremos o sendeiro que nos leva ata a punta Catasol, deixamos atrás a cala do Castrillón (a partir de aquí seguimos por unha pista de pedrullo), a illa de Ataín, a illa Teixoeira, a praia de Arnado, e poucos metros máis adiante chegamos o espazo natural formado pola praia de Traba (que comeza na punta de Arnado, preto do lugar de Boaño, e acaba case 3 km despois na punta de Traba) o cordón dunar e a lagoa que foron declarados Espazo Natural Protexido da Lagoa e Dunas de Traba, ademais están dentro da Rede Natura 2000, e foi tamén recoñecido como Zona de Especial Protección de Aves (ZEPA) e Lugar de Interese Comunitario (LIC). Este espazo pasase por unha pasarela de madeira que se atopa pola parte de atrás das dunas e o carón da lagoa. Deixamos a esquerda o lugar de Mórdomo e continuamos a senda, o seu paso iremos deixando a punta da cruz da Rosa, o cuello* da Señora e chegaremos o rego da Albariza, comezo do pequeno tramo (400 m) que pertence a Vimianzo formado polos coídos da Señora e de Sabadelle. separados pola punta da Sopena A partir do coido de Sabadelle entramos xa en territorio de Camelle, Camariñas, collemos a rúa Campo da Area que nos leva ata o paseo marítimo que bordea a praia de Camelle e nos leva cara ao porto que deixaremos a dereita para dirixirnos ata a casa do alemán de Camelle (Manfred Gnädinger). Para continuar o camiño teremos que retroceder un pouco ata chegar a casa que atoparemos a dereita onde colleremos a senda que se atopa o lado da casa para continuar por unha senda entre valados que nos leva ata o coído dos Xurelos desde onde continuaremos cara adiante fixándonos na sinalización xa que algunhas veces tende a afastarse do mar algúns metros, deixamos a nosa dereita a punta Percebeira, pasamos o lado da cetaria de Camelle e chegamos o pequeno porto da Lagoa (Porto de Arou) seguimos cara adiante bordeando a costa e deixamos a punta do Curro a nosa dereita para chegar a continuación a praia de Arou, seguiremos un pouco máis e atoparémonos coas rúas de Arou fin desta etapa.